«Yana Qodirov balogardon» - Checheniston rahbari Boris Nemtsov ishi haqida gapirdi

Checheniston rahbari Ramzon Qodirovning ma'lum qilishicha, muxolif siyosatchi Boris Nemtsovning o‘ldirilishi bo‘yicha sudlangan chechenistonliklar aybsiz ekani, tarix bu boradagi barcha narsani o‘z o‘rniga qo‘yishini alohida ta'kidlaydi. U bu haqda «Rossiya 1» telekanali efiridagi «Deystvuyushchiye litsa s Nailey Asker-zade» ko‘rsatuvi davomida ma'lum qilgan.
«Mening tushunishimga, ma'lumotlarimga qaraganda – ular aybsiz. Demak, men hamon buni noto‘g‘ri deb hisoblayman. Bu kimgadir kerak edi, o‘zining qandaydir gunohlari bo‘lgan, Nemtsovni o‘ldirishdi – barchasiga yana Qodirov balogardon bo‘ldi. Hamma gapirmoqda: Nemtsovni Qodirov o‘ldirdi! Nemtsov – shaxsan men uchun, hamda bizning jamoa uchun – u maqbul shaxs edi», - deya uning so‘zlarini keltiradi «Interfaks».
«Men bu kimga kerak bo‘lganini bilmayman. Kimdir ishni yopishi, qotillarni topgani haqida ma'lum qilishi kerak edi, va – bizda shunday xato qarorlar bo‘lib turadi. Mening fikrimcha, tarix bunga baho beradi hamda barchasini o‘z o‘rniga qo‘yadi», - deya ma'lum qildi u.
Eslatib o‘tamiz, Boris Nemtsov 2015 yilning 27 fevral kuni Kreml yaqinidagi ko‘prikda otib ketilgan edi.